“บช.น.” แนะ 7 เส้นทางเลี่ยงม็อบ นัดชุมนุม “อิมพีเรียลฯ สำโรง” ไปแยกบางนา 4 โมงเย็นวันนี้
"บช.น." แนะ 7 เส้นทางเลี่ยงม็อบ นัดชุมนุม "อิมพีเรียลฯ สำโรง" ไปแยกบางนา 4 โมงเย็นวันนี้
"บช.น." แนะ 7 เส้นทางเลี่ยงม็อบ นัดชุมนุม "อิมพีเรียลฯ สำโรง" ไปแยกบางนา 4 โมงเย็นวันนี้
28 พ.ย. 2563

พล.ต.ต.จิรสันต์ แก้วแสงเอก รองผู้บัญชาการตำรวจนครบาล (ผบช.น.) และ พล.ต.ต.ธีระพงษ์ วงษ์รัฐพิทักษ์ ผู้บังคับการตำรวจจราจร (ผบก.จร.) ประชาสัมพันธ์ข่าวสารให้ประชาชนผู้ใช้รถใช้ถนนได้รับทราบ กรณีวันที่ 28 พ.ย.63 ตามที่ปรากฏทางสื่อโซเชียลมีเดีย ได้มีประกาศนัดรวมตัวของกลุ่มผู้ชุมนุมฯ บริเวณห้างสรรพสินค้าอิมพีเรียลเวิลด์ สำโรง-แยกบางนา ตั้งแต่เวลา 16.00 น. เป็นต้นไป นั้น
เนื่องด้วยบริเวณดังกล่าวเป็นพื้นที่ที่มีการจราจรหนาแน่น มีประชาชนใช้ในการสัญจรเป็นจำนวนมาก ทำให้ปริมาณรถที่ใช้ทางจึงมีจำนวนมาก เพื่อความสะดวกในการเดินทางของพี่น้องประชาชน จึงขอแจ้งข้อมูลข่าวสารด้านการจราจร โดยขอให้หลีกเลี่ยงเส้นทางตั้งแต่เวลา 13.00 น. เป็นต้นไปจนกว่าเสร็จสิ้นการชุมนุม ดังนี้
เส้นทางที่อาจได้รับผลกระทบและควรหลีกเลี่ยง คือ ถ.สุขุมวิท ตั้งแต่แยกบางนา-แยกเทพารักษ์
เส้นทางที่แนะนำให้ประชาชนไปใช้ เพื่อหลีกเลี่ยงผลกระทบด้านการจราจร
1.ถ.สุขุมวิท – ถ.อุดมสุข – ถ.ศรีนครินทร์
2.ถ.สุขุมวิท – ถ.เทพารักษ์ – ถ.ศรีนครินทร์
3.ซ.สุขุมวิท 50 – ถ.ทางรถไฟสายเก่าฯ – แยกปู่เจ้าสมิงพราย
4.ถ.สุขุมวิท (ฝั่งขาเข้า) – ถ.เทพารักษ์ – ถ.ศรีนครินทร์
5.ถ.สุขุมวิท (ฝั่งขาเข้า) – ถ.สรรพาวุธ
6.ถ.สุขุมวิท (ฝั่งขาเข้า) – ถ.ทางรถไฟสายเก่าฯ – ถ.สรรพาวุธ – ถ.สุขุมวิท
7.ถ.ศรีนครินทร์
ดังนั้น ขอให้ประชาชนผู้ใช้รถใช้ถนนได้รับทราบ เพื่อเตรียมความพร้อมวางแผนการเดินทาง และขออภัยในความไม่สะดวกมา ณ โอกาสนี้ ทั้งนี้ บช.น. ได้จัดเตรียมกำลังตำรวจจราจรคอยอำนวยความสะดวกด้านการจราจรให้แก่ผู้ใช้รถใช้ถนนในภาพรวม เพื่อให้ได้รับผลกระทบน้อยที่สุด หากต้องการสอบถามข้อมูลเส้นทางเพิ่มเติม สามารถสอบถามได้ที่ศูนย์ควบคุมและสั่งการจราจร (บก.02) หมายเลขโทรศัพท์ 1197 ได้ตลอด 24 ชั่วโมง หรือทางแอปพลิเคชั่น M – Help Me และ ทางเว็บไซต์